“Ek glo een van die dinge wat ŉ mens nou kan doen, is om jou fokus te verskuif na dit waaroor jy wel beheer het, soos die feit dat jy steeds jou eie keuses kan maak.
“Dit is ŉ soort superkrag wat jy het, want jy kan elke dag kies hoe jy opdaag, hoe jou kinders, kleinkinders en agterkleinkinders jou sal onthou, en jy kan selfs kies hoe jou kollegas by die werk na jou sal verwys.”
“Dink net, as jy nou hierdie artikel lui, het jy dit gemaak tot in die tweede helfte van 2020 en dit is al reeds ŉ prestasie. Ek en jy sit nou hier in die middel van ŉ nuwe geskiedenis en dit gaan in die geskiedenisboeke opgeteken word – ons was deel daarvan.
“Maak nou die keuse oor hoe jy onthou wil word. As jy kragtige besluite hier neem – soos om meer liefde aan die wêreld te wys – gaan die voelgoedhormone sommer gou weer vloei en sal jy sommer gou meer in beheer voel.”
“As jy nie groei nie, is jy dood – dit is so met enige organisme en dit geld vir jou ook. Miskien voel jy nou so oor jou werk, maar dit is die lewe se manier om vir jou te sê: ‘Luister jy’t nou opgehou om te groei’. Dalk is dit tyd om iets anders aan te pak, ŉ nuwe vaardigheid te ontwikkel of iets nuuts te leer?”
Bou elke dag aan dapperheid en duidelikheid. Dit is twee boustene vir ’n marmerfondasie van jou emosionele moed en die noodtenk waarop jy moet terugval as jy miskien leegloop in moeilike tye. Dit is iets waaraan jy elke goeie dag moet werk, amper soos ŉ spier wat jy oefen.